162 
Ülési jegyzőkönyvek. 
a Foucault-féle kísérletet megtelték, a számítás a kísérlettel 
pontosan megegyezett s így mindezekből a föld tengelye körüli 
forgása e módon is csalhatatlanul kiderül. — Előadó rendkívül 
érdekes és sikerült kísérletekkel kisérte előadását, mely a hall- 
gatók figyelmét mindvégig lekötötte. Elnök az előadónak nagy 
élvezetet nyújtó előadásáért köszönetét szavazott, mire a hall- 
gatók az előadót lelkesen megéljenezték. 
Nyolcadik ülés 1903. december hó 7-én. 
Elnök Antolik Károly. Jegyző: Szép Rezső. 
Tárgy: Frideczky Árpád uradalmi titkár felolvasta a 
Pozsonyvármegye és Város monográfiáját leiró mű részére irt 
tanulmányát a vármegye mezőgazdasági és állat- 
tenyésztési állapotáról. A szép .számmal megjelent 
közönség előtt a felolvasó megokolta, hogy ezen tanulmányát 
azért mutatja be a természettudományi társulatban, mert a 
mai modern mezőgazdaság egészen a természettudományok 
kellő ismeretén alapszik s a gazdának értenie kell a kőzettan- 
hoz, a földisméhez, az éghajlattanhoz, a növényélet és kórtan- 
hoz, a fizikához, a vegyészeihez és a többi természettudományi 
ágakhoz is, ha sikeresen akar gazdálkodni; azon eredményt 
pedig, amelyet a megye gazdái, a mezőgazdálkodás és állat- 
tenyésztés terén elértek, csakis a természettudomány alapos 
i.smerete segélyével érhették el, miért is a természettudományi 
társulatban van annak helye ezen eredményekről beszámolni. 
A mezőgazdálkodás fejlődésében rámutat arra, hogy a megye 
gazdái nagyrészben a számos és jó közlekedési eszközöknek 
— amelyek közelebb viszik a külföldhöz — köszönhetik a 
megyei mezőgazdálkodás fejlettségének magas színvonalát, a 
helyrajzi fekvés, időjárási és vízrajzi viszo- 
nyok,- a tál aj minősége, a megye kedvező területi és 
birtok elosztása, mind hozzájárult ahhoz, hogy a mezőgazdál- 
kodásban a jobb rendszer tért hódítson és ezzel a jobb esz- 
közök, több és jobb minőségű igás- és haszonállat tartás. .-V 
rendszer változás természetes következménye a földek jobb 
mivelése, ápolása az eszközölt talajjavítások. így lassan mező- 
gazdasági iparvállalatok létesültek s ez időszerint van 3 cukor- 
gyár, 33 szeszgyár, 8 keményítő gyár, 3 katángszárító gyár. 
